ก่อนหน้านี้มีตกขาวสีขาวขุ่นๆตลอด มีกลิ่นเล็กน้อยแต่ไม่คัน นี่ก็ไม่ได้คิดอะไร คิดว่าเป็นตกขาวธรรมดา หลังจากนั้นก็เริ่มมีน้ำเมือกๆสีน้ำตาลคล้ายๆตกขาวไหลออกมาเปื้อนกางเกงใน เลยลองเอาสำชีมาเช็ดดู มีสีน้ำตาลเข้ม กลิ่นเหม็นมาก นั่งเล่นเฉยๆก็ได้กลิ่นอ่ะค่ะ ตอนนี้ไม่กล้าออกไปไหนเลย ไม่กล้าไปหา อายมาก อาการแบบนี้เกิดจากอะไรและสามารถรักษาได้อย่างไรบ้างคะ
สวัสดีค่ะ ตกขาวปกติจะต้องเป็นสีขาว ไม่มีกลิ่น หากเป็นตกขาวดังกล่าวมา อาจเป็นตกขาวที่ผิดปกติ ซึ่งอาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดแนะนำพบสูตินรีแพทย์เพื่อตรวจภายในและนำตกขาวไปตรวจ เพื่อให้ได้การวินิจฉัยที่แน่นอน และให้ยาฆ่าเชื้อได้ตรงกับโรคมากที่สุด ถ้าเป็นเชื้อราจะใช้ยาฆ่าเชื้อราที่เป็นยาเหน็บช่องคลอด ถ้าเป็นเชื้อแบคทีเรียจะเป็นยาปฏิชีวนะในรูปแบบยาเม็ดรับประทานการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์สังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์